Tarton raatihuone

Tarton raatihuone () sijaitsee Viron toiseksi suurimmassa kaupungissa Tartossa Raatihuoneentorin  (Raekoja plats) laidalla. Se on rakennettu 1789, ja se on Tarton keskeinen symboli. Se edustaa tyyliltään barokkivaikutteista varhaista uusklassismia. Rakennuksen on suunnitellut arkkitehti J. H. B. Walther.Tarton raatihuone, Visit Estonia, viitattu 27.12.2016 Rakennus on kolmas raatihuone samalla paikalla.Tietoa Tarton raatihuoneesta Tarton kaupungin virallisilla sivuilla 

Historia
180px|vasen|thumb|Tarton raatihuone, suunnittelija J. H. B. Walther. Piirros Johann Christoph Brotzen Estonica-kokoelmasta.
Nykyisen raatihuoneen paikalla on seissyt useampi aiempi raatihuone. Raatihuoneentorilla eli Suurtorilla on ollut raatihuone keskiajan lopulta lähtien, mutta rakennus kärsi vahinkoja tulipalossa vuonna 1601. Vanhan raatihuoneen viereen rakennettiin kaksikerroksinen uusi raatihuone. Rakennuksessa järjestettiin Tarton yliopiston avaamisen jälkeen pidetty juhlavastaanotto vuonna 1632, mutta muuten vaatimaton rakennus ei kuitenkaan riittänyt Tarton kaupungille. Vuonna 1684 määrättiin rakennettavaksi uusi raatihuone, johon oli saatu rahoitusta kuninkaalta. Uusi rakennus nousi keskiaikaisen raatihuoneen paikalleja se otettiin käyttöön vuonna 1693. Rakennus kärsi useampaan otteeseen vahinkoja tulipaloissa, ensimmäisen kerran se paloi osittain suuren Pohjan sodan aikana vuonna 1708 ja vuoden 1775 Tarton suurpalon jälkeen alettiin kerätä rahaa jälleen uutta raatihuonetta varten. Nykyisen raatihuoneen peruskivi laskettiin vuonna 1782 ja rakennus vihittiin käyttöön vuonna 1786. Raatihuoneen kellarissa oli vankilatiloja ja sen sokkelissa vaakahuone.

Raatihuone on nykyisin Tarton kaupunginvaltuuston ja -hallituksen kokoustila. Ensimmäisessä kerroksessa on apteekki ja Tarton Vierailukeskus. Aikoinaan ensimmäisessä kerroksessa on ollut vankila ja vaakahuone, ylemmissä kerroksissa istui kaupungin asioista päättävä raati.

Rakennus
Tarton raatihuone edustaa tyyliltään uusklassismia. Muodoltaan rakennus on kuutiomainen ja se on aumakattoinen.

Lähteet

Aiheesta muualla

 Kaur Alttoa, Tarton raatihuoneen esite  (pdf)
 Tarton raatihuone, Kultuurimälestiste riiklik register 

Luokka:Tarton rakennukset ja rakennelmat
Luokka:Viron raatihuoneet